Liibüa juht Muammar Gaddafi soostus niinimetatud teedekaardiga sõjalise konflikti lõpetamiseks. Sellest teatas Aafrika Liidu delegatsiooni koosseisus Tripolis kõnelusi pidanud Lõuna-Aafrika Vabariigi president Jacob Zuma. Zuma lisas, et Gaddafi võttis vastu teedekaardi sellisel kujul, nagu see neile esitati. Aafrika Liidu pressiesindaja teatel arutati kohtumisel ka Gaddafi võimaliku lahkumisega seonduvat. Zuma sõnul  külastab Aafrika Liidu delegatsioon ka Benghazit, kus kohtub ülestõusnute juhtkonnaga. Lennukeelutsooni jõustamine Liibüa kohal on väldanud peaaegu kuu aega, samas on ka NATO rõhutanud, et väga oluline on leida Liibüa konfliktile poliitiline lahendus. Brüsselist jätkab Kadri Kukk.